|  |
| --- |
| 20. februar 2025  Uddannelses- og Forskningsstyrelsen    Kontor for jura og institutionspersonale  Haraldsgade 53 2100 København Ø  Tel. 7231 7800  ufs@ufm.dk  www.ufm.dk  CVR-nr. 3404 2012  Sagsbehandler  Rikke Lise Simested  Tel. 72 31 78 76  RILS@ufm.dk  Ref.-nr.  805162  Deres ref.  CVR-nr. |
|  |

| De videregående  Erhvervsakademier  Professionshøjskoler  DMJX  Martec | |
| --- | --- |
| Høring af bekendtgørelse om eksamen og prøver i professions- og erhvervsrettede videregående uddannelser |

Uddannelses- og Forskningsstyrelsen sender hermed udkast til ny *bekendtgørelse om eksamen og prøver i professions- og erhvervsrettede videregående uddannelser* i en kort orienteringshøring ved uddannelsesinstitutionerne. Årsagen til høringen er at orientere institutionerne om fejlrettelser og mindre ændringer i reglerne, som styrelsen vurderer skal foretages, idet der er tale om konsekvensrettelser af tidligere gældende regler.

Neden for følger en mere detaljeret gennemgang af de enkelte ændringer og oplysning om årsag til ændring.

Styrelsen anmoder om, at eventuelle bemærkninger til høringsudkastet sendes til [ufs-hoering@ufm.dk](mailto:ufs-hoering@ufm.dk), cc. Rikke Lise Simested med reference til sag 2025-7242 (erhvervsrettet eksamensbekendtgørelse) senest

**Fredag den 7. marts 2025, kl. 12:00.**

Spørgsmål til høringsudkastet bedes rettet til undertegnede, specialkonsulent Rikke Lise Simested på e-mail: [rils@ufm.dk](mailto:rils@ufm.dk), eller telefon: 7231 7876

Høringen er også offentliggjort på [Høringsportalen](http://www.hoeringsportalen.dk/).

Høringssvar fra ikke-ministerielle høringsparter offentliggøres på Høringsportalen efter høringsfristens udløb. Ved afgivelse af høringssvar samtykker høringsparten i, at vedkommendes høringssvar, inkl. navn og evt. angivet adresse eller e-mailadresse, offentliggøres på Høringsportalen efter endt høring.



Med venlig hilsen

Rikke Lise Simested

Specialkonsulent

# Gennemgang af ændringerne i bekendtgørelse om eksamen og prøver i professions- og erhvervsrettede videregående uddannelser

# § 7 – præcisering.

# § 13 – ændring af slåfejl.

# § 14 – præcisering af at institutionen ved valg af eksamensform skal tage højde for den studerende mulighed for merit, hvilket følger af reglerne om merit.

# § 15 – redaktionel ændring: indholdet af 1. studieår og tilhørende læringsmål behøver ikke nødvendigvis være det samme som førsteårsprøven. Det er førsteårsprøven, som skal være reguleret af bestemmelsen.

# § 16 – fejlimplementering af tidligere gældende regler, som var vedtaget ved lov (Søren Pind-reglen vedrørende gruppeprøver og retten til individuel bedømmelse).

# § 17 – følge af ændring i § 16.

# § 33 – fejlrettelse.

# § 39 – rettelse af stavefejl.

**§ 44** – rettelse af udeladelsesfejl.

**§ 46** – implementeringsfejl ift. hvilket materiale, de nye bedømmere skal have adgang til ved ombedømmelsen. Ifølge den gældende § 46 skal ombedømmerne alene have forelagt et eventuelt opgavesæt og eksamensbesvarelsen. Med ændringen skal de nye bedømmere ved ombedømmelse have forelagt alle de sagsakter, der er indgået i den sag, der har ført til, at den studerende får ret til ombedømmelse.

Begrundelsen for ændringen er, at reglerne om klageadgang oprindeligt blev udarbejdet i samarbejde med Børne- og Undervisningsministeriet, men ved revisionen af eksamensbekendtgørelserne i 2021 var styrelsen ikke opmærksom på denne aftale. Styrelsen vurderer, at retstilstanden fra før 2021 skal genetableres, således at ombedømmerne som nævnt ovenfor får tilsendt alle sagens akter i forbindelse med en ombedømmelse.

**§ 53** – præcisering.