| 20. februar 2025  Uddannelses- og Forskningsstyrelsen    Jura og Institutionspersonale  Haraldsgade 53 2100 København Ø  Tel. 7231 7800    www.ufm.dk  CVR-nr. 3404 2012  Sagsbehandler  Charlotte Løchte  Tel. 72 31 86 63  chal@ufm.dk    Ref.-nr.  815029  Sagsnr.  2025-7242  Deres ref.  CVR-nr.  Cpr.-nr.  Kopi |
| --- |
|  |

| Til universiteterne |
| --- |

Høring over ændringsbekendtgørelse til universiteternes eksamensbekendtgørelse

Uddannelses- og Forskningsstyrelsen sender hermed høring over udkast til ændringsbekendtgørelse til bekendtgørelse om eksamen og prøver ved universitetsuddannelser i en kort orienteringshøring.

Ifølge den gældende § 44 skal ombedømmere alene have forelagt et eventuelt opgavesæt og eksamensbesvarelsen. Med ændringen foreslås det, at nye bedømmere ved ombedømmelse skal have forelagt *alle* de sagsakter, der er indgået i den sag, der har ført til, at den studerende får ret til ombedømmelse. Ændringen er begrundet i, at styrelsen har et ønske om at vende tilbage til den fælles retstilstand, som Uddannelses- og Forskningsministeriet og Børne- og Undervisningsministeriet havde aftalt tilbage i 2010.

Styrelsen anmoder om, at eventuelle bemærkninger til høringsudkastet sendes til [ufs-hoering@ufm.dk](mailto:ufs-hoering@ufm.dk) med henvisning til *”uni-eksamen”* senest

**fredag den 7. marts 2025, kl. 12:00.**

Høringen offentliggøres på Høringsportalen.

Høringssvar fra ikke-ministerielle høringsparter offentliggøres på Høringsportalen efter høringsfristens udløb. Ved afgivelse af høringssvar samtykker høringsparten i, at vedkommendes høringssvar, inkl. navn og evt. angivet adresse eller e-mailadresse, offentliggøres på Høringsportalen efter endt høring.

Med venlig hilsen



Charlotte Løchte

Specialkonsulent